Øystein Langedrag

Øystein Langedrag (født 23. februar 1785Seljord kirkebok, høyre side, nr. 3 nedenfra i Seljord i Telemark, død 12. april 1848Innførsel nr. 34, «Etter mange aars lidelser» iflg. Seljord kirkebok) var en norsk folkemusikkutøver. Han bodde i Seljord hele livet og var en av de første store felespelemennene i Telemark.

Da Langedrag var i militæret, lærte han seg å spille flatfele og å spille etter noter. Av Jon Kjos (Kvammen) fikk han lære slåttespill. 

Langedrag var mye sammen med den tre år eldre Knut Lurås, og sammen utformet de tre slåtter som kalles Langedragen I, II og III i Seljord og Luråsen I, II og III i Tinn. Langedrag hadde også en god del spelsamkvem med sambygdingen Olav Soterud (1782–1828). 

Langedrag var en viktig tradisjonsbærer som kunne mange gamle slåtter, blant annet spilte han Kivlemøyane i form etter Gunnar Grjotnes i Fjågesund (han kunne 7), som igjen hadde dem fra Tov Kristiansen – den eldste spelemannen en kjenner til i Seljord. Det er fortalt at Tov Kristiansen spilte «rammeslåtter», og kanskje også sekkepipe. 

Forøvrig var Langedrag en viktig læremestrene for bl.a. Myllarguten, Petter Veum og for sønnen Leiv Sandsdalen. En kan si at Øystein Langedrag er en av grunnleggerne for Myllarspelet.

Referanser

 Kilder 
 Gurvin og Anker : Musikklekskon (1949)
 Rikard Berge: Spelemenner/Eit stykke frå Norges Musikkhistorie (1921)

 Eksterne lenker 
 Rikard Berge: Spelemenner / Eit stykke frå Norges Musikkhistorie, 1921

Kategori:Norske folkemusikere
Kategori:Personer fra Seljord kommune